**ΟΛΥΜΠΙΑ**

**ΕΡΩΤΗΣΗ**: Θέλατε από μικρή να γίνετε συγγραφέας βιβλίων;

**ΑΠΑΝΤΗΣΗ:**

Διαβάζω βιβλία από πολύ μικρή ηλικία και σκεφτόμουν τι συνέχεια θα μπορούσε να έχει η ιστορία που διάβαζα, για αυτό και άρχισα χειρόγραφα να γράφω συνέχειες από κάποιες ιστορίες. Μετά όμως όταν μεγάλωσα, το σταμάτησα αυτό, επικεντρώθηκα και στις εξετάσεις για το πανεπιστήμιο.

**EΡΩΤΗΣΗ:** Συνήθως ποιες ώρες της ημέρας σάς έρχεται έμπνευση για να γράψετε;

**ΑΠΑΝΤΗΣΗ:**

Δεν υπάρχουν συγκεκριμένες ώρες που μου έρχονται ιδέες, άλλες φορές μπορεί να μου έρθουν είτε από ένα βιβλίο που διαβάζω, είτε από μία ταινία. Κάποιες φορές τυχαίνει να πεταχτώ στον ύπνο μου επειδή σκέφτηκα κάτι, παίρνω ένα μπλοκάκι το σημειώνω και μετά ξανακοιμάμαι. Τις ιστορίες μου τις γράφω στον υπολογιστή μου, κάθομαι για πολλές ώρες, ακολουθώ πειθαρχημένο πρόγραμμα και σηκώνομαι μόνο όταν θέλω να ξεκουραστώ λίγο ή για να φάω κάτι για παράδειγμα.

**ΑΝΑΣΤΑΣΙΑ**

**EΡΩΤΗΣΗ:**

Τι σάς οδήγησε στην συγγραφή αστυνομικών μυθιστορημάτων και γιατί επιλέξατε αυτό το είδος;

**AΠΑΝΤΗΣΗ:**

Ένα συνταρακτικό γεγονός στη ζωή μου και η κούραση από τη ρουτίνα της καθημερινότητας. Ήθελα να κάνει κάτι που θα με έβγαζε από την αδράνεια και θα μου έφερνε όρεξη για να το συνεχίσω. Ως λάτρης των μυστηρίων επέλεξα αυτό το είδος.

**EΡΩΤΗΣΗ:**

Τι συμβουλές θα δίνατε σε έναν νέο άνθρωπο που θα ήθελε να εκδώσει ένα δικό του μυθιστόρημα και ποιες κινήσεις θα έπρεπε να αποφύγει;

**ΑΠΑΝΤΗΣΗ:**

Αρχικά για να εκδώσεις ένα βιβλίο πρέπει να διαβάζεις και να έχεις διαβάσει αρκετά βιβλία καθώς η πατρίδα της συγγραφής είναι η ανάγνωση. Ακόμη καλό θα ήταν να διαβάζεις από όλα τα είδη έτσι ώστε να βρεις το είδος που σου αρέσει. Έπειτα μπορείς να ακολουθήσεις τα πρότυπα αυτών των βιβλίων έτσι ώστε να έχεις ένα πάτημα. Επίσης, μπορείς να πειραματιστείς μέχρι να ικανοποιηθείς με το αποτέλεσμά σου. Οι ιστορίες βρίσκονται εκεί έξω και ο συγγραφέας λειτουργεί ως παρατηρητής.

**ΕΡΩΤΗΣΗ:**

Ένας νέος που θα ήθελε να εκδώσει το δικό του μυθιστόρημα θα πρέπει να ακολουθήσει συγκεκριμένα βήματα:

**ΑΠΑΝΤΗΣΗ:**

Καταρχήν θα πρέπει να έχει αληθινή αγάπη για την συγγραφή και να μην λειτουργεί με κύριο σκοπό το κέρδος. Ακόμη, η παρατηρητικότητα είναι ένα πολύ σημαντικό αγαθό που πρέπει να κατέχει ένας νέος συγγραφέας καθώς το οτιδήποτε μπορεί να του φέρει την έμπνευση για να γράψει ένα μυθιστόρημα. Ακόμη, πρέπει να έχεις πολλή υπομονή και δύναμη θέλησης, καθώς η συγγραφή και η έκδοση δεν είναι εύκολες διαδικασίες. Τελευταίο και μη αμελητέο είναι το να αποφύγεις τα αρνητικά σχόλια και την κριτική για το όνειρό σου και να πιστέψεις σε αυτό, καθώς γνώμες υπάρχουν και τα γραπτά σου μπορεί να μην αρέσουν σε όλους, όμως στην τελική εσύ πρέπει να είσαι πιστή στο όνειρό σου και να κάνεις ό,τι μπορείς για να το κατακτήσεις.

**ΔΗΜΗΤΡΑ**

**EΡΩΤΗΣΗ:**

Πώς νιώσατε όταν εκδόθηκε το πρώτο σας μυθιστόρημα; Και από αυτά που έχετε εκδώσει ποιο είναι το αγαπημένο σας;

**ΑΠΑΝΤΗΣΗ:**

Ένιωσα τεράστια χαρά και συγκίνηση όταν εκδόθηκε το πρώτο μου μυθιστόρημα. Τον τελευταίο καιρό μου αρέσουν τα παιδικά μυθιστορήματα επειδή γίνονται και animation. Αλλάζω προτιμήσεις, συνήθως είναι το τελευταίο μου.

**ΕΡΩΤΗΣΗ:**

Τα μυθιστορήματα τα γράφετε στον υπολογιστή ή στο χαρτί;

**AΠΑΝΤΗΣΗ:**

Κατά ποσοστό 90% τα γράφω στον υπολογιστή, όμως χρησιμοποιώ χαρτί ή στις σημειώσεις του κινητού για να ξαναελέγξω την δομή ή τα σχέδια.

**ΗΛΕΚΤΡΑ&ΚΑΛΛΙΟΠΗ**

**ΕΡΩΤΗΣΗ:**

Ποιο είναι το αγαπημένο σας βιβλίο από άλλους συγγραφείς ;

**ΑΠΑΝΤΗΣΗ:**

Έχω πολλά αγαπημένα βιβλία οπότε θα σας πω τους αγαπημένους μου συγγράφεις οι όποιοι είναι η Αgatha Christie ,η Πατρίσια Χάισμιθ μάλιστα ο αγαπημένος μου χαρακτήρας της είναι ο Τομ Ρίπλεϋ και ο Αλμπέρ Καμύ  που το αγαπημένο βιβλίο μου είναι ο Ξένος .

**ΕΡΩΤΗΣΗ:**

Έχετε σκεφτεί πότε να γράψετε την αυτοβιογραφία σας;

**ΑΠΑΝΤΗΣΗ:**

Όχι δεν το έχω σκεφτεί, αλλά τα έργα μου περιλαμβάνουν ως ένα σημείο και αυτοβιογραφικά στοιχεία.

**MΑΡΙΝΑ**

**ΕΡΩΤΗΣΗ:** Ποιο είναι το πρώτο πράγμα που διδάσκεται κάποιος στα εργαστήρια σας της δημιουργικής γραφής;

#### **AΠΑΝΤΗΣΗ:**

«Σίγουρα από τα πρώτα πράγματα που διδάσκεται κάποιος στα εργαστήρια είναι οι τεχνικές, το πώς να στήσει το έργο, πώς ο ίδιος θα ξεκινήσει να δομεί το έργο και τους χαρακτήρες του που θέλει να δημιουργήσει. Το βασικό όμως, είναι πώς ο ίδιος θα μάθει να βάζει σε μια σειρά τις σκέψεις και τις ιδέες του, ώστε να κόβει δρόμο σε εισαγωγικά»

#### **EΡΩΤΗΣΗ:**

#### Στην αστυνομική σειρά «Σκαραβαίος», θα μπορούσαμε να πούμε ότι περιγράφετε κάποιο βίωμα δικό σας ή προσώπου του κοντινού σας περιβάλλοντος;

**AΠΑΝΤΗΣΗ:**

«Μέσα από την αστυνομική σειρά, θα μπορούσα να πω ότι πράγματι επηρεάστηκα από βιώματα κοντινών μου ανθρώπων. Ότι αφορά το δικό μου βίωμα θα έλεγα ότι αποτυπώθηκε μέσα από τις αντιδράσεις ορισμένων χαρακτήρων της σειράς.»

#### **Συμπληρωματική ερώτηση:** Αναφέρατε πολλές φορές την σημερινή κοινωνία και τα προβλήματα με τα οποία έρχεται αντιμέτωπη. Άρα ποια θέματα σας συγκινούν και θέλετε να παρουσιάσετε μέσα από τα έργα σας;

**AΠΑΝΤΗΣΗ:**

«Ένα βασικό θέμα που θέλω να θίξω είναι η κακοποίηση των γυναικών, όπως και η αδυναμία του θύματος να διαχειριστεί τα μοναδικά και διαφορετικά του στοιχεία. Επίσης, κάτι άλλο που με έλκει αρκετά είναι ο τρόπος με τον οποίο ο αδύναμος αντιμετωπίζει μια εχθρική κοινωνία ή το πώς ένας φαινομενικά φυσιολογικός άνθρωπος οδηγείται στα άκρα ή και ακόμα τι αθεράπευτα τραύματα μπορεί να έχει αυτός ο άνθρωπος που πηγάζουν από την δυναμική της οικογένειάς του.»

**΄ANNA**

**ΕΡΩΤΗΣΗ:**

Ποιο επάγγελμα θα επιλέγατε εάν δεν ήσασταν συγγραφέας;

**ΑΠΑΝΤΗΣΗ:**

Γράφω πολλά βιβλία όχι μόνο για ενήλικες αλλά και για παιδιά και παρακολουθώ πολλά σεμινάρια. Πριν αποφασίσω να γίνω συγγραφέας και να ξεκινήσω να γράφω ήμουν εκπαιδευτικός σε σχολείο για 13 χρόνια.

**EΡΩΤΗΣΗ:**

Τι αποτελεί πηγή έμπνευσης για εσάς;

**AΠΑΝΤΗΣΗ:**

Κυρίως πραγματικά γεγονότα όπως προσωπικές μου ιστορίες και εμπειρίες δικές μου, κοντινών φίλων, συγγενών ή ανθρώπων που σχετίζονται με την εγκληματολογία. Το εδώ και το τώρα.Επίσης, με εμπνέουν πολύ τα άρθρα και άλλες ιστορίες που μαθαίνω μέσω του διαδικτύου. Εκτός από τις πραγματικές εμπειρίες, σίγουρα, χρησιμοποιώ και την μυθοπλασία

**ΜΑΡΙΟΣ**

**EΡΩΤΗΣΗ:**

Πώς δημιουργήθηκε ο χαρακτήρας του Χάρη Κόκκινου;

**AΠΑΝΤΗΣΗ:**

Ήταν ένας κόντρα ρόλος, ήταν δύσκολο να δημιουργηθεί γιατί ήταν μία εποχή έντονης κρίσης κοινωνικής και συγκρούσεων όπου ο ρόλος της Αστυνομίας ήταν πολύ καθοριστικός. Επηρεάστηκα στη δημιουργία του και από ένα φίλο αστυνομικό.

**EΡΩΤΗΣΗ:**

Tι χρειάζεται ένα σενάριο για να πετύχει στην τηλεόραση;

**AΠΑΝΤΗΣΗ:**

Για να πετύχει ένα σενάριο στην τηλεόραση θα πρέπει να επιμένουμε σε αυτό που κάνουμε. Θα πρέπει να παλεύουμε για να κάνουμε κάτι που θέλουμε να πετύχει στην τηλεόραση ή κάπου αλλού που θέλουμε. Με αυτό συμπεράνουμε ότι δεν πρέπει να τα παρατάμε ποτέ.

**ΚΑΛΛΙΟΠΗ**

**ΕΡΩΤΗΣΗ:**

 Πώς νιώθετε όταν κάποιος σας λέει θετικά σχόλια για τα έργα σας;

**ΑΠΑΝΤΗΣΗ:**

 Χαίρομαι πολύ. Από την κριτική μαθαίνουμε πράγματα. Είναι συναρπαστικό να ακούς διαφορετικές απόψεις καθώς ο ένας βλέπει τα πράγματα αλλιώς από κάποιον άλλον.  ΄Οταν μου το ρωτάνε αυτό που αρέσει να φέρνω ως παράδειγμα έναν μύθο από την Ινδία που λέει για έναν άνθρωπο με ένα καπέλο που ήταν από την μια πλευρά μαύρο από την άλλη κόκκινο και από την άλλη πράσινο.΄Οταν πέρασε μια μέρα αυτός ο άνθρωπος από το καφενείο κάποιοι πελάτες το σχολίασαν. Ο ένας το είδε μαύρο, ο άλλος κόκκινο κάποιος τρίτος πράσινο και κάποιος άλλος πολύχρωμο.

**EΡΩΤΗΣΗ:**

 Ποιος είναι ο αγαπημένος χαρακτήρας δικού σας έργου και ποιος από κάποιον άλλον συγγραφέα;

**AΠΑΝΤΗΣΗ:**

 Από δικό μου βιβλίο ο πρωταγωνιστής μου Χάρης Κόκκινος. Με συντροφεύει από την αρχή με τα προβλήματα του. Από άλλον συγγραφέα θα έλεγα έναν αντιήρωα της Πατρίσια Χάισμιθ, τον Τομ Ρίπλεϋ ο οποίος αν και κακός είναι πολύ γοητευτικός και θέλουμε να κερδίσει.

**MΑΡΙΑ&ΚΑΤΕΡΙΝΑ**

**EΡΩΤΗΣΗ:**

 Ποιο πιστεύεται είναι το πιο σημαντικό μήνυμα που έχετε περάσει μέσω του έργου σας;

**AΠΑΝΤΗΣΗ:**

"Διδακτικά έχουν να μας φωτίσουν πλευρές των ανθρώπων που θα μας εξομολογούσαν οι φίλοι μας κοντά. Προσπαθώ με τα έργα μου να αγγίξω τους αναγνώστες, αλλά καθώς και να φανεί το πώς αντιδρά ο κόσμος στα διάφορα γεγονότα που αποτυπώνονται στα έργα μου που καθρεπτίζεται η κοινωνία."

**ΕΡΩΤΗΣΗ:** Ποια είναι η μεγαλύτερη πρόκληση που έχετε αντιμετωπίσει ως συγγραφέας και πώς την ξεπεράσατε;

**AΠΑΝΤΗΣΗ:**

"Το να νιώθεις ότι αυτό που κάνεις έχει νόημα, κυρίως για εσένα και μετά για τον υπόλοιπο κόσμο , καθώς και να αντιμετωπίσεις τις ανασφάλειες που έχεις. Έχει ρίσκο γιατί ξεκινάς κάτι που δεν ξέρεις που φθάσεις και συχνά φτάνεις στο να αμφισβητείς τον εαυτό σου. Παρόλα αυτά το μόνο σίγουρο είναι πως πρέπει να ακολουθήσουμε αυτό που μας κάνει χαρούμενους , γιατί με ένα επάγγελμα που δεν μας έλκει δεν είμαστε ευτυχής. Αρχικά με είχαν κριτικάρει που παράτησα την σταθερή μου δουλειά της καθηγήτριας για να αρχίσω να γράφω βιβλία."

**ΡΑΦΑΗΛ**

**ΕΡΩΤΗΣΗ:**

Tα σενάρια σας αποτελούν αποκλειστικά προϊόν μυθοπλασίας;

**ΑΠΑΝΤΗΣΗ:**

Υπάρχει το στοιχείο της μυθοπλασίας σε άλλα λιγότερα και άλλα περισσότερο. Συνήθως όταν ρωτάω κάποιον ποια έργα αποτελούν προϊόν μυθοπλασίας, δεν το βρίσκουν.

**EΡΩΤΗΣΗ:**

Πώς ήταν η συνεργασία σας με τον τηλεοπτικό σταθμό ALPHA;

**ΑΠΑΝΤΗΣΗ:**

Aρχικά, επικοινώνησε μαζί μου η παραγωγή του σταθμού μέσω κάποιων σεμιναρίων δημιουργικής γραφής. Μου ζητήθηκε να ετοιμάσω το σενάριο για αυτοτελή επεισόδια διάρκειας 1 ώρας με τους ίδιους κεντρικούς χαρακτήρες.